ปิดสัปดาห์เทคโนโลยีและนวัตกรรมด้านห้องปฏิบัติการอย่างสมบูรณ์ ไทยแลนด์ แล็บ อินเตอร์เนชั่นแนล

ต้อนรับผู้เข้าชมงานและผู้ซื้อหลักจากทั่วเอเชียกว่า 9,165 รายจาก 60 ประเทศ มูลค่าตลาดพุ่งสูงถึง 40,000 ล้านบาท

12 กันยายน 2560 – ข่าวประชาสัมพันธ์

จบลงไปแล้วกับงานไทยแลนด์ แล็บ อินเตอร์เนชั่นแนล 2017 ซึ่งจัดขึ้นระหว่างวันที่ 6-8 กันยายน 2560 ณ ไบเทค กรุงเทพฯ ตลอด 3 วันของการจัดงานแสดงสินค้าด้านเทคโนโลยีและเครื่องมือสำหรับห้องปฏิบัติการ หรือ ไทยแลนด์ แล็บ อินเตอร์เนชั่นแนล 2017 ได้ต้อนรับผู้เข้าชมงาน ผู้ซื้อหลัก ผู้เชี่ยวชาญ และคนในอุตสาหกรรมแล็บ เข้าชมงานกว่า 9,165 ราย จาก 60 ประเทศ ซึ่งเป็นนักลงทุนจากนานาประเทศมากกว่า 1,329 รายจากทั่วโลก ซึ่งมีอัตราการเข้ามาลงทุนเมื่อเทียบกับปีที่ผ่านมาสูงถึง 34% สอดคล้องกับนโยบาย “ประเทศไทย 4.0” ของภาครัฐบาลโดยตรง ในแง่มุมของการนำเทคโนโลยีและเครื่องมือที่น่าสนใจ เทคโนโลยีใหม่ล่าสุด จาก 330 บริษัทชั้นนำ 30 ประเทศที่มานำเสนอผลิตภัณฑ์ พร้อมผู้เชี่ยวชาญมาให้คำแนะนำอย่างเจาะลึก บนพื้นที่การจัดงานกว่า 10,720 ตร.ม. เพื่อให้ผู้ที่มาชมงานได้ศึกษาและเลือกนำเทคโนโลยีและนวัตกรรมสมัยใหม่ไปประยุกต์ใช้ในการพัฒนาผลิตภัณฑ์ การบริการ และงานวิจัยต่างๆ ให้มีคุณภาพและมาตรฐานเทียบเท่ากับระดับสากล นอกจากนั้นยังเป็นเวทีการเจรจาทางการค้า กระตุ้นเศรษฐกิจภาพรวมระดับประเทศ เกิดการซื้อขา*ย*แลกเปลี่ยนวิทยาการ ตลอดจนองค์ความรู้ที่สำคัญผ่านงานสัมมนาที่น่าสนใจกว่า 200 หัวข้อภายในงานครั้งนี้ ครอบคลุมทั้งอุตสาหกรรมเทคโนโลยี นวัตกรรม เครื่องมือห้องปฏิบัติการ ชีววิทยาศาสตร์ การลงทุนทางชีวภาพ ความปลอดภัยของการทำงานในห้องปฏิบัติการ ตลอดจนเคมีภัณฑ์ และเภสัชภัณฑ์ นับเป็นอีกหนึ่งความสำเร็จตามความคาดหมายของงานไทยแลนด์ แล็บ อินเตอร์เนชั่นแนล 2017 ที่สามารถก้าวขึ้นเป็นงานแสดงเครื่องมือและเทคโนโลยีชั้นนำของภูมิภาคในเอเชียอย่างสมบูรณ์ โดยมูลค่าของธุรกิจที่เกิดจากระหว่างงาน และหลังงาน 6 เดือน ประมาณ 10% ของมูลค่าการตลาดเครื่องมือห้องปฏิบัติการ รวมมูลค่ากว่า 40,000-60,000 ล้านบาทจากการซื้อขายภายในงาน

งานไทยแลนด์ แล็บ อินเตอร์ชั่นแนล ครั้งที่ 8 จะกลับมาอีกครั้งในวันที่ 12-14 กันยายน พ.ศ.2561 ฮอลล์ 102-103 ไบเทค กรุงเทพฯ ครั้งต่อไปจะมุ่งเน้นการผลักดันให้ประเทศไทยเป็นศูนย์กลางการค้าในตลาดเครื่องมือห้องปฏิบัติการที่น่าจับตามองในภูมิภาคเอเชียตะวันออกเฉียงใต้ ผู้จัดฯ วางแผนที่จะพัฒนารูปแบบการจัดงานให้มีความเป็นสากลมากขึ้น และตอบโจทย์อุตสาหกรรมเป้าหมายของประเทศ เตรียมแพลตฟอร์มทางเทคโนโลยีสำหรับเทคนิคในห้องปฏิบัติการล่าสุด มุ่งเน้นการพัฒนาด้านการควบคุมคุณภาพ การวิเคราะห์ทางเคมี นวัตกรรมทางห้องปฏิบัติการ การสอบเทียบและมาตรวิทยา และโดยเฉพาะอุตสาหกรรมเทคโนโลยีชีวภาพใหม่ และการลงทุนด้านทางชีวภาพที่กำลังเป็นตลาดขาขึ้นในภูมิภาคนี้

ผู้ที่สนใจเข้าร่วมงานแสดงงานสามารถติดต่อผู้จัดงานได้ที่ thailandlab@vnuexhibitionsap.com หรือโทร 02-670-0900 ต่อ 201-206 ซึ่งขณะนี้พื้นที่การแสดงงานได้ถูกจับจองล่วงหน้าไปแล้วมากกว่า 70%

[www.thailandlab.com](http://www.thailandlab.com)

---------------------------------------------------------------------------------

ฝ่ายประชาสัมพันธ์ ติดต่อ คุณแสงทิพ เตชะปฏิภาณดี อีเมล์ saengtip.won@vnuexhibitionsap.com / 02-6700900 #122